Candlemas Island

Candlemas Island er ei lita, aude øy i Candlemas Islands i Sør-Sandwichøyane. Ho ligg kring 3 km frå Vindication Island og mellom dei ligg Nelson Channel.

Øya blei oppdaga 2. februar 1775 av James Cook sin ekspedisjon under hans andre jordomsegling. Denne datoen er kyndelsmesse, engelsk candlemas.Candlemas Volcano - John Seach ved volcanolive.com

Norddelen av øya er isfri på grunn av vulkansk varme. På nordvestsida av øya ligg ein aktiv stratovulkan, Lucifer Hill, som synte teikn på aktivitet i 1911. I 1953-1954 kom det glødande lava frå fjellet. Mount Andromeda og Mount Perseus er begge to fjell på øya som er dekte av isbrear. Mount Andromeda er det høgaste punktet på øya med ei høgd på 550 meter over havet. 

Candlemas Island er åstad for ein roman av Ian Cameron, The White Ship (1975), som fortel om ein katastrofal ekspedisjon til øya i 1975 der medlemmane møter spøkelse etter forliste spanjolar på øya i 1818. 

Sjå òg
 Antarktiske og subantarktiske øyar

Kjelder


volcano.und.edu 
Candlemas Island  ved volcano.und.edu

Kategori:Øyar i Sør-Sandwichøyane
Kategori:Vulkanar i Atlanterhavet
Kategori:Vulkanar i Sør-Georgia og Sør-Sandwichøyane
Kategori:Aktive vulkanar
Kategori:Oppkallingar etter høgtider